CELEX: 32007R1338
Language: da
Date: 2007-11-15 00:00:00
Title: Kommissionens forordning (EF) nr. 1338/2007 af 15. november 2007 om ændring af Rådets forordning (EF) nr. 747/2001 for så vidt angår fællesskabstoldkontingenter for appelsiner med oprindelse i Egypten og for et forarbejdet landbrugsprodukt med oprindelse i Israel

16.11.2007   
            
            
               DA
            
            
               Den Europæiske Unions Tidende
            
            
               L 298/11
            
         
      KOMMISSIONENS FORORDNING (EF) Nr. 1338/2007
   af 15. november 2007
   om ændring af Rådets forordning (EF) nr. 747/2001 for så vidt angår fællesskabstoldkontingenter for appelsiner med oprindelse i Egypten og for et forarbejdet landbrugsprodukt med oprindelse i Israel
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 747/2001 af 9. april 2001 om forvaltning af fællesskabstoldkontingenter og referencemængder for varer, der er præferenceberettigede i medfør af aftalerne med visse Middelhavslande og om ophævelse af forordning (EF) nr. 1981/94 og (EF) nr. 934/95 (1), særlig artikel 5, stk. 1, litra b), og
   ud fra følgende betragtninger:
   
               (1)
            
            
               Ved sin afgørelse af 30. oktober 2007 (2) godkendte Rådet underskrivelsen og den midlertidige anvendelse fra 1. januar 2007 af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Egypten på den anden side for at tage hensyn til Republikken Bulgariens og Rumæniens tiltrædelse af Den Europæiske Union.
            
         
               (2)
            
            
               I protokollen fastsættes der en forhøjelse af mængderne af toldkontingenterne for import til EF af appelsiner med oprindelse i Egypten. Den forhøjede mængde anvendes fra den 1. juli 2007.
            
         
               (3)
            
            
               Ved sin afgørelse af 22. oktober 2007 (3) godkendte Rådet underskrivelsen og den midlertidige anvendelse fra 1. januar 2007 af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side for at tage hensyn til Republikken Bulgariens og Rumæniens tiltrædelse af Den Europæiske Union.
            
         
               (4)
            
            
               I protokollen fastsættes der bestemmelser om et nyt årligt toldkontingent for import til EF af et bestemt forarbejdet landbrugsprodukt med oprindelse i Israel. Det nye toldkontingent anvendes fra den første dag i måneden efter datoen for underskrivelse af protokollen.
            
         
               (5)
            
            
               Med henblik på at gennemføre de i protokollerne fastsatte toldindrømmelser bør listen over toldkontingenter for Egypten og Israel i forordning (EF) nr. 747/2001 tilpasses.
            
         
               (6)
            
            
               Da toldkontingentet for Israel for 2007 ikke anvendes fra den 1. januar 2007, bør kontingentmængden for dette år fastsættes til en lavere mængde end den årlige kontingentmængde.
            
         
               (7)
            
            
               Forordning (EF) nr. 747/2001 bør derfor ændres.
            
         
               (8)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   Forordning (EF) nr. 747/2001 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 1. juli 2007.
   Bilagets nr. 2 anvendes dog fra den 1. november 2007.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. november 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 109 af 19.4.2001, s. 2. Senest ændret ved Kommissionens forordning (EF) nr. 1712/2006 (EUT L 321 af 21.11.2006, s. 7).
   
      (2)  Endnu ikke offentliggjort i EUT.
   
      (3)  Endnu ikke offentliggjort i EUT.
   
      BILAG
      Forordning (EF) nr. 747/2001 ændres som følger:
      
                  1)
               
               
                  I tabellen i bilag IV affattes rækkerne for toldkontingenterne med løbenummer 09.1707 og 09.1711 således:
                  
                              »09.1707
                           
                           
                              0805 10
                           
                           
                              Appelsiner, friske eller tørrede
                           
                           
                              Fra 1.7.2007 til 30.6.2008 og for hver periode derefter fra 1.7. til 30.6.
                           
                           
                              70 320
                           
                           
                              Fri (2)
                           
                        
                               
                           
                           
                               
                           
                           
                              heraf:
                           
                           
                               
                           
                           
                              heraf:
                           
                           
                               
                           
                        
                              09.1711
                           
                           
                              0805 10 20
                           
                           
                              Appelsiner, friske
                           
                           
                              Fra 1.12.2007 til 31.5.2008 og for hver periode derefter fra 1.12. til 31.5.
                           
                           
                              36 300 (5)
                           
                           
                              Fri (6)«
                           
                        
            
                  2)
               
               
                  I tabellen i del A i bilag VII indsættes følgende række:
                  
                              Løbenummer
                           
                           
                              KN-kode
                           
                           
                              Taric-underopdeling
                           
                           
                              Varebeskrivelse
                           
                           
                              Kontingentperiode
                           
                           
                              Kontingentmængde
                              (tons netto)
                           
                           
                              Kontingenttoldsats
                           
                        
                              »09.1367
                           
                           
                              ex 2106 90 98
                           
                           
                              44
                           
                           
                              Citrusbasisprodukter til fremstilling af sodavand og drikkevarer, der indeholder mindst 30 vægtprocent koncentrerede frugtsafter og højst 50 % saccharose, uden indhold af mælk eller mejeriprodukter
                           
                           
                              Fra 1.11. til 31.12.2007
                           
                           
                              3 240
                           
                           
                              67 % af landbrugselementet«
                           
                        
                              Fra 1.1. til 31.12.2008 og for hver periode derefter fra 1.1. til 31.12.
                           
                           
                              5 550